Мале вештице
Мале вештице ( -{Ojamajo Doremi}-; ) је јапанска анимирана серија настала у продукцији студија Тоеј. Састоји се од четири сезоне (201 епизода) праћених са тринаест специјала. У Србији и Црној Гори се приказивала 2013. на Хепи ТВ, синхронизована на српски језик. Синхронизацију је радила сама телевизија, и превела је само четврту и последњу сезону. 

Серија је такође произвела пар манги, аниме филмова, видео игрица, ОНА серијал и лајт роман.

Радња 
Осмогодишња Дореми Харуказе машта да научи да користи чаролију, рачунајући да ће јој решити све проблеме и помоћи јој да призна дечку да је заљубљена. Једног дана Дореми уђе у продавицу чаробних товара и правилно погађа да је власница продавнице - вештица. Дореми постаје њена ученица. Да би постала права вештица, мора да положи девет чаробних испита, притом скривајући своје моћи.

Ликови

Мале вештице
 Дореми Харуказе је доброћудна, но трапава девојчица. 
 Поп Харуказе је Доремина млађа сестра и 4. вештица. Њено понашање много нервира Дореми, јер Поп тврди да је много паметнија од своје старије сестре.
 Хазуки Фуџивара је Доремина другарица. Паметна је, културна и стидљива девојчица. 
 Аико Сеноо је Доремина другарица. Аико је пре живела у Осаки, али се преселила у Мисору. Обожава спорт. 
 Онпу Сегава је пета вештица. Онпу је популарна певачица, и на почетку се чинило као да је баш арогантна и себична девојчица. Касније се испоставило да су она и остале вештице у истом разреду и спријатељиле су се.
 Хана Макихатајама је магична беба која се родила из плаве руже почетком друге сезоне. Мале вештице су добиле задатак да се брину о њој.
 Момоко Аска је седма вештица. Кад је имала око пет година се преселила у Њујорк и тамо је упознала своју вештицу. У трећој сезони се вратила у Јапан.

Вештице и виле 
 Мађорика / Рика Макихатајама је вештица, коју је Дореми грешком претворила у зелену жабицу. 
 Лала је Мађорикина вила, која воли вештичарење. 
 Мађорука је вештица коју је Онпу претворила у жабицу, јер ју је ухватила на плажи како користи магију. У почетку су се Рика и Рука стално свађале, али су се помириле и постале су најбоље другарице у каснијим сезонама.
 Хехе је Мађорукина вила. Млађа је од Лале.
 Додо, Рере, Мими, Фафа, Роро, Нини и Тото су виле од малих вештица.

Извори

Спољашње везе 
 
 Мале вештице на сајту Anime News Network.

Манга — серије
Аниме — серије